Datgan y nefoedd fawredd Duw
Mae Datgan y nefoedd fawredd Duw yn emyn gan Edmwnd Prys (1544 - 1623)

Datgan y nefoedd fawredd Duw, 
Yr unrhyw gwna'r ffurfafen; 
Y dydd i ddydd, a'r nos i nos, 
Sy'n dangos cwrs y wybren. 

Er nad oes ganddynt air nac iaith, 
Da 'dywed gwaith Duw Lywydd; 
Diau nad oes na môr na thir 
Na chlywir eu lleferydd. 

Dysg yr Arglwydd sydd berffaith ddawn, 
A dry i'r iawn yr enaid, 
Felly rhydd ei dystiolaeth wir 
Wybodaeth i'r ffyddloniaid. 

Uniawn yw deddfau'r Arglwydd Iôn, 
Llawenant galon ddiddrwg; 
A'i orchymyn sydd bur ddiau, 
A golau rydd i'r golwg. 

Ofn yr Arglwydd sydd lân, a byth 
Y pery'n ddi-lyth hyfryd; 
Barnau yr Arglwydd sydd wir llawn 
I gyd, a chyfiawn hefyd. 

Arglwydd! fy Mhrynwr a'm nerth, 
Bydded yn brydferth genyd, 
Fy 'madrodd, pan ddêl ger dy fron, 
A'm myfyr calon hefyd.

Edmwnd Prys
Emynau